Prins William en sy Kate vier eerste huweliks-herdenking
JY LEES NOU Prins William en sy Kate vier eerste huweliks-herdenking
Kan jy glo dis al 'n jaar sedert William en Kate se sprokiestroue op 29 April 2011?
Volgens 'n vriend van die paartjie gaan hulle heel moontlik ontspan met 'n heerlike ete wat William voorberei het en 'n DVD. Kate maak geen geheim daarvan dat sy kookvernuf een van die dinge was wat haar uitgeboul het.
Die twee was gisteraand (25 April) weer stylvol op die rooi tapyt tydens die première van die Disney dokumentêre fliek, African Cats. Kate het soos altyd elegant gelyk, dié keer in 'n peplum-rok met turkoois stene-detail deur Matthew Williamson. Die geleentheid is gehou ten bate van Prins William se Tusk Trust.
Tydens hul eerste huweliksjaar het William en Kate die harte van die Britte gesteel, maar ook baie suksesvolle koninklike besoeke afgelê na Kanada en Amerika verlede jaar. Ons sien uit na nog baie jare van geluk en 'magic'!